Die Hoërskool Ben Vorster se 1ste-, O/16- en O/14-netbalspanne het die afgelope naweek aan die Limpopo Netbalkampioenskappe by PHS deelgeneem.
Die 1ste-span het 1ste in hul poel geëindig waar hulle teen Hoërskool Frikkie Meyer in die semifinaal gespeel het om deur te dring na die finaal teen Heuwelkruin.
Die 1ste span het gewys waarvan hulle gemaak is! Deur harde werk en deursettingsvermoë is hulle onoorwonne as Limpopo kampioene gekroon.
Die O/16-span het ook nie teruggehou nie en het ook eerste in hul poel geëindig. Hul het in die semifinaal teen Frikkie Meyer gespeel en deurgedring na die finaal waar hul ongelukkig vasgeval het teen PHS se span. Die span is algeheel as naaswenners in Limpopo aangewys.
Die O/14-span het hulle harte uitgespeel en wipplankuitlslae gekry. Met 'n goeie vegtersgees is hulle algeheel 4de in Limpopo.
Ons is baie trots op elke dogter wat weet wat dit verg om 'n vegter te wees tot op die einde en die Rooimasjien se naam hoog te hou.
Voor: Bianca Thete, Zonika Stapelberg en Makgomo Nkoana
Agter: Lati Makoro, Shammer Ngobeni, me. A. Jv Rensburg (afrigter), Emma Gaffane, Lebogang Masedi en Nicole Bergsma.